Sacrosanctæ Cluniensi æcclesie in honore sanctorum apostolorum Petri et Pauli consecrate, cui domnus Odo abba videtur preesse, ego Albuinus et uxor mea, Alsendis vocabulo, donamus unum ca[m]pum Deo et supradicto loco pro animarum nostrarum salute, ut pius Dominus nostri dignetur misereri per intercessionem predictorum principum. Terminatur a mane terra Rainaldi, a meridie terra Sancti Petri, a sero terra Albuini et nepotis sui, a certio terra Gualdredanæ cum heredibus; habet in longum perticas LXVI, in unaquaque fronte perticas V. Infra has terminationes et perticationes totum ad integrum vobis concedo, ut post diem presentem quicquid facere volueritis faciatis, nemine contradicente. Si quis vero, animæ suæ hostis, hanc donationem evertere presumpserit, non valeat sibi quod repetit vendicare, insuper etiam, judice cogente, cui litem inferre temptaverit, I auri unciam reddere cogatur, et nostra donatio semper firma et immobilis perseveret, stipulatione subnixa. Actum Castello, apud ecclesiam Sancti Martini. S. Aalsendis, quæ donationem istam fecit et firmare rogavit. S. Ermengardis et filiorum suorum, Albuini videlicet et Arnulfi, qui huic cause assensum prebuerunt. S. Tedenii, nepotis sui. S. Ramnaldi. S. Rogerii. S. Tetgrini. S. Dacberti. S. Luponis. S. Gozberti. Item alterius Gozberti. S. Arluini. S. Teotbaldi. S. Petri. S. Gudobaldi. Ego Johannes scripsi, dictavi mense augusto, die martio, anno V regnante rege Rodolfo.